จากนั้นผู้อำนวยการโรงเรียนได้กล่าวหน้าเสาธงแนะนำครูใหม่ทั้ง 6 คน ซึ่งเป็นผู้หญิงล้วนให้นักเรียนได้รู้จัก โดยมาจากพื้นที่ ต.บาโงสะโต 1 คน จากพื้นที่ ต.เฉลิม 1 คน และอีก 4 คน เป็นคนในพื้นที่บ้านกูจิงลือปะ ซึ่งวันนี้มีเรียนมาเรียน 138 คน จากทั้งหมด 203 คน และครูชุดเดิม 11 คน ที่ได้แจ้งขอย้ายโรงเรียนก่อนหน้านี้มาเป็นครูพี่เลี้ยงแก่ครูอัตราจ้างชุดใหม่ด้วยนายประชา เตรัตน์ ผู้ว่าฯ นราธิวาส ซึ่งมาตรวจเยี่ยมและให้กำลังใจแก่ครูและนักเรียนกล่าวว่า จากที่มีโอกาสเข้าไปสอนวิชาภาษาไทยให้นักเรียนชั้น ป.4 ประมาณ 15 นาที ทำให้ทราบทันทีว่าการเรียนการสอนภาษาไทยในโรงเรียนยังมีปัญหาไม่มีคุณภาพเท่าที่ควร ทั้งที่เป็นวิชาพื้นฐานสำคัญของการเรียนการสอนทั้งระบบทำให้เป็นห่วงมาก โดยเด็กไม่มีพื้นฐานความเข้าใจด้านภาษาไทยเลย กระทั่งการผันวรรณยุกต์ การออกเสียงสูง-ต่ำก็ยังไม่ได้ พิสูจน์ให้เห็นว่าพื้นฐานการเรียนภาษาไทยยังด้อยคุณภาพอยู่มาก เป็นเรื่องที่น่าเป็นห่วงมาก กระทั่งครูผู้สอนก็ยังมีปัญหา เพราะยังไม่เข้าใจระบบหลักสูตรการสอนภาษาไทยอย่างแท้จริง และเชื่อว่าเกือบทุกโรงเรียนในพื้นที่อาจจะประสบปัญหาลักษณะเดียวกันนี้ ล่าสุดได้สั่งการให้สำนักงานเขตพื้นที่การศึกษาที่รับผิดชอบรื้อระบบการเรียนการสอนภาษาไทยใหม่ทั้งระบบเพื่อสร้างรากฐานการศึกษาที่ถูกต้องผู้ว่าฯ นราธิวาส กล่าวอีกว่า สำหรับมาตรการรักษาความปลอดภัยได้เตรียมความไว้ทุกด้านอย่างครอบคลุมและคุมเข้มอย่างเต็มที่ และเชื่อว่าไม่น่าจะเกิดเหตุการณ์จับตัวเป็นตัวประกันอีก ส่วนหนึ่งเพราะครูคนใหม่เป็นมุสลิมที่อยู่ในพื้นที่และที่สำคัญเหตุการณ์ทำร้ายครูที่ผ่านมากลายเป็นบทเรียนให้ชาวบ้านได้เป็นอย่างดี และชาวบ้านส่วนใหญ่ก็รู้สึกผิดกับเหตุการณ์ที่เกิดขึ้นนร.บ่นครูจูหลิง
ใครเป็นผู้ว่าฯ นราธิวาสที่รับผิดชอบรื้อระบบการเรียนการสอนภาษาไทยใหม่ทั้งระบบเพื่อสร้างรากฐานการศึกษาที่ถูกต้อง 
นายประชา เตรัตน์